title: Rådets afgørelse 2014/912/FUSP af 15. december 2014 om aktiviteter til støtte for fysisk sikkerhed og lagerforvaltning (PSSM) med henblik på at mindske risikoen for ulovlig handel med håndvåben og lette våben (SALW) og ammunition hertil i Sahelregionen

text:
               17.12.2014

               DA

               Den Europæiske Unions Tidende

               L 360/30

         RÅDETS AFGØRELSE 2014/912/FUSP
   af 15. december 2014
   om aktiviteter til støtte for fysisk sikkerhed og lagerforvaltning (PSSM) med henblik på at mindske risikoen for ulovlig handel med håndvåben og lette våben (SALW) og ammunition hertil i Sahelregionen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 26, stk. 2, og artikel 31, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               På mødet den 15.-16. december 2005 vedtog Det Europæiske Råd »EU-strategien for bekæmpelse af ulovlig ophobning af og handel med SALW samt ammunition hertil«. I denne strategi anerkender Det Europæiske Råd, at de store lagre af SALW og ammunition gør det let for civile, kriminelle, terrorister og kombattanter at få adgang til sådanne våben, og understreger behovet for at fortsætte den forebyggende indsats for at bekæmpe ulovligt udbud af og efterspørgsel efter konventionelle våben. Det fremhæver også Afrika som det kontinent, der er hårdest ramt af interne konflikter, hvilket forværres af den destabiliserende tilstrømning af SALW.

               (2)

               Den 21. marts 2011 godkendte Rådet »Den Europæiske Unions strategi for sikkerhed og udvikling i Sahel«, der fastlægger en integreret ramme for Unionens engagement i Sahelregionen. Et af strategiens fire indsatsområder tager sigte på at styrke kapaciteten på områderne sikkerhed, retshåndhævelse og retsstatsforhold i regionen for at bekæmpe trusler og håndtere terrorisme og organiseret kriminalitet på en mere effektiv og specialiseret måde og kæde dem sammen med foranstaltninger vedrørende god regeringsførelse.

               (3)

               Medlemsstaterne i Det Økonomiske Fællesskab af Vestafrikanske Stater (Ecowas) vedtog den 14. juni 2006 i Abuja, Nigeria, en Ecowaskonvention om håndvåben og lette våben, ammunition hertil og andet tilknyttet materiel, der trådte i kraft den 29. september 2009. Medlemsstaterne i Det Centralafrikanske Økonomiske Fællesskab (CEEAC) og Republikken Rwanda vedtog den 30. april 2010 i Kinshasa, Den Demokratiske Republik Congo, en centralafrikansk konvention om kontrol med håndvåben og lette våben, ammunition hertil samt dele og komponenter, som kan anvendes til fremstilling, reparation eller samling heraf. I de to konventioner har signatarstaterne bl.a. forpligtet sig til at træffe de nødvendige foranstaltninger til at garantere betryggende og effektiv forvaltning, opbevaring og sikkerhed for deres nationale lagre af SALW i overensstemmelse med relevante standarder og procedurer.

               (4)

               Burkina Faso, Mali og Nigeria har i lighed med 23 medlemsstater ratificeret våbenhandelstraktaten; mens Tchad, Mauretanien og Niger har undertegnet den. I artikel 16, stk. 11, i våbenhandelstraktaten fastsættes det, at hver deltagende stat i forbindelse med gennemførelsen af traktaten kan søge bistand, herunder juridisk eller lovgivningsmæssig bistand, institutionel kapacitetsopbygning og teknisk, materiel eller finansiel bistand. Denne bistand kan omfatte lagerforvaltning, afvæbnings-, demobiliserings- og reintegrationsprogrammer, modellovgivning og effektiv praksis for gennemførelse. Enhver deltagende stat, som er i stand til det, skal efter anmodning yde en sådan bistand.

               (5)

               Burkina Faso, Mali, Mauretanien og Nigeria er deltagerstater i protokollen om bekæmpelse af ulovlig fremstilling af og handel med skydevåben og dele, komponenter samt ammunition hertil, der er knyttet til De Forenede Nationers konvention om bekæmpelse af grænseoverskridende organiseret kriminalitet (»våbenprotokollen«).

               (6)

               Alle FN's medlemsstater har forpligtet sig til effektiv gennemførelse af FN's handlingsprogram vedrørende forebyggelse, bekæmpelse og udryddelse af ulovlig handel med håndvåben og lette våben i alle dens aspekter (»FN's handlingsprogram«) samt af det internationale instrument, der skal sætte staterne i stand til i tide og på pålidelig vis at identificere og spore ulovlige håndvåben og lette våben.

               (7)

               På det femte af de møder, som staterne afholder hvert andet år for at drøfte gennemførelsen af FN's handlingsprogram (den 16.-20. juni 2014 i New York), gentog samtlige FN's medlemsstater, at korrekt forvaltning af SALW-lagre, navnlig i konflikt- og postkonfliktsituationer, er afgørende for at forhindre ulykker og mindske risikoen for omledning til ulovlig handel, ulovlige væbnede grupper, terrorister og andre uautoriserede modtagere. FN's medlemsstater opfordrede til styrket internationalt og regionalt samarbejde og bistand i forbindelse med lagerforvaltning og spørgsmål vedrørende fysisk sikkerhed og forpligtede sig til så vidt muligt at udnytte teknologiske fremskridt til at styrke lagerforvaltningen, herunder fysiske sikkerhedsforanstaltninger.

               (8)

               Den folkelige opstand i Libyen i februar 2011 og den efterfølgende væbnede konflikt samt den politiske krise og sikkerhedskrisen i Mali i 2012 har illustreret, hvordan ikkestatslige aktører, herunder terrorister, kan udnytte utilstrækkeligt sikrede og forvaltede statsejede lagre til at omlede SALW og ammunition til skade for fred og sikkerhed. I en situation med øget aktivitet blandt ikkestatslige aktører i Sahelregionen, herunder i det nordlige Nigeria, er forbedring af våben- og ammunitionssikkerheden i Sahelstaterne blevet en prioritet.

               (9)

               De Forenede Nationers Regionale Center for Fred og Nedrustning i Afrika (UNREC), der er en del af De Forenede Nationers Kontor for Nedrustningsanliggender (UNODA), har lang erfaring med at bistå stater i Sahel og civilsamfundet med gennemførelse af internationale og regionale instrumenter vedrørende kontrol med SALW i overensstemmelse med det mandat, som centeret har modtaget af FN's Generalforsamling (resolution 40/151 G af 16. december 1985).

               (10)

               Siden 2013 har De Forenede Nationers multidimensionelle integrerede stabiliseringsmission i Mali (MINUSMA) gennem De Forenede Nationers minerydningstjeneste (UNMAS) bistået Malis myndigheder med minerydning og forvaltning af våben og ammunition i overensstemmelse med FN's Sikkerhedsråds resolution 2100 (2013) og 2164 (2014).

               (11)

               Den ikkestatslige organisation minerådgivningsgruppen (MAG) har for nylig indledt et regionalt projekt om akutte sikkerheds- og forvaltningsproblemer i forbindelse med konventionelle våben og ammunition hertil i mållande i Sahel-Maghreb-regionen.

               (12)

               I henhold til Rådets afgørelse 2011/428/FUSP (1) har Unionen bl.a. finansieret levering af mærkningsudstyr til retshåndhævende myndigheder i flere vestafrikanske stater samt uddannelse i det internationale mærknings- og sporingsinstrument og i de internationale tekniske retningslinjer for ammunition.

               (13)

               Unionen støtter i henhold til Rådets afgørelse 2013/320/FUSP (2) foranstaltninger, der har til formål at sikre ordentlig fysisk sikkerhed og lagerforvaltning (PSSM) i forbindelse med de libyske våbenarsenaler, for at mindske de risici, som ulovlig spredning af SALW og ammunition udgør for Libyens og dets nabolandes sikkerhed, herunder i Sahel.

               (14)

               Unionen støtter i henhold til Rådets afgørelse 2013/698/FUSP (3) oprettelse af en global rapporteringsmekanisme vedrørende ulovlige SALW og andre ulovlige konventionelle våben og ammunition hertil (»iTrace«) baseret på navnlig feltforskning i SALW og ammunition, der er i omløb i konfliktramte områder, herunder i Afrika.

               (15)

               Unionen har inden for rammerne af den fælles sikkerheds- og forsvarspolitik iværksat tre aktioner i Sahelregionen: først EUCAP Sahel Niger indledt den 8. august 2012 til støtte for bekæmpelsen af organiseret kriminalitet og terrorisme i Niger, dernæst Den Europæiske Unions uddannelsesmission i Mali indledt den 18. februar 2013 med henblik på at bidrage til omstrukturering og reorganisering af Malis væbnede styrker gennem uddannelse og rådgivning samt endelig EUCAP Sahel Mali indledt den 15. april 2014 med henblik på at yde de interne sikkerhedsstyrker i Mali strategisk rådgivning og uddannelse.

               (16)

               Unionen har siden 2011 i henhold til instrumentet, der bidrager til stabilitet og fred, støttet FN's Kontor for Narkotikakontrol og Kriminalitetsbekæmpelses indsats for at fremme ratifikation og gennemførelse af våbenprotokollen, navnlig i Vestafrika. Unionen har i henhold til dette instrument siden 2010 ydet finansiel støtte til det regionale center vedrørende håndvåben (RECSA) i De Store Søers Område, Afrikas Horn og de omkringliggende stater, der ligger i Nairobi —

         VEDTAGET DENNE AFGØRELSE:
   Artikel 1
   1.   Unionen bidrager til sikkerhed og stabilitet i Sahelregionen ved at bistå staterne i denne region med at forebygge omledning af og ulovlig handel med statsejede SALW og statsejet ammunition hertil ved at forbedre den fysiske sikkerhed og lagerforvaltningen (»PSSM«) i forbindelse hermed.
   2.   Unionen støtter aktiviteter med følgende specifikke mål:

               a)

               at skabe den nødvendige politiske opbakning til styrkelse af PSSM-procedurer og fremme regionalt samarbejde og vidensdeling

               b)

               at støtte mållande med udvikling af tidssvarende lovgivning, administrative procedurer og praktiske operative standardprocedurer (SOP'er) som grundlag for styrket PSSM i overensstemmelse med internationale standarder for bedste praksis

               c)

               at støtte gennemførelse af lagerforvaltnings- og sikkerhedsaktiviteter direkte, herunder gennem rehabilitering af lagerfaciliteter, destruktion af overskydende, forældede eller ulovlige SALW og afprøvning af nye teknologier.

         Bilaget indeholder en detaljeret beskrivelse af disse aktiviteter.
   Artikel 2
   1.   Unionens højtstående repræsentant for udenrigsanliggender og sikkerhedspolitik (»den højtstående repræsentant«) har ansvaret for gennemførelsen af denne afgørelse.
   2.   Den tekniske gennemførelse af de i artikel 1, stk. 2, omhandlede aktiviteter varetages af UNODA gennem UNREC. UNODA udfører disse opgaver under den højtstående repræsentants ansvar. Med henblik herpå indgår den højtstående repræsentant de nødvendige aftaler med UNODA.
   Artikel 3
   1.   Det finansielle referencegrundlag til gennemførelsen af de i artikel 1, stk. 2, omhandlede aktiviteter er på 3 561 257,06 EUR. Det samlede anslåede budget for hele projektet vil være 4 129 393,06 EUR, som skal fremskaffes ved samfinansiering.
   2.   De udgifter, der finansieres med beløbet i stk. 1, forvaltes i overensstemmelse med Unionens procedurer og reglerne vedrørende Unionens almindelige budget.
   3.   Kommissionen overvåger, at Unionens bidrag som omhandlet i stk. 1 anvendes korrekt. Med henblik herpå indgår Kommissionen en finansieringsaftale med UNODA. Det skal fremgå af aftalen, at UNODA sørger for, at Unionens bidrag bliver synligt i en grad, der svarer til dets størrelse.
   4.   Kommissionen bestræber sig på at indgå den finansieringsaftale, der er omhandlet i stk. 3, snarest muligt efter den 15. december 2014.. Den underretter senest to uger efter undertegnelsen Rådet og den højtstående repræsentant om eventuelle vanskeligheder i forbindelse med processen og om datoen for indgåelse af finansieringsaftalen.
   Artikel 4
   1.   Den højtstående repræsentant aflægger rapport til Rådet om gennemførelsen af denne afgørelse på grundlag af regelmæssige rapporter, der udarbejdes af UNODA. Disse rapporter danner grundlag for Rådets evaluering.
   2.   Kommissionen oplyser om de finansielle aspekter af gennemførelsen af de i artikel 1, stk. 2, omhandlede aktiviteter.
   Artikel 5
   1.   Denne afgørelse træder i kraft på dagen for vedtagelsen.
   2.   Denne afgørelse udløber 42 måneder efter indgåelsen af den relevante finansieringsaftale, jf. artikel 3, stk. 3, eller seks måneder efter datoen for vedtagelsen, hvis der ikke er indgået en finansieringsaftale i løbet af denne periode.

      Udfærdiget i Bruxelles, den 15. december 2014.

            På Rådets vegne

         F. MOGHERINI

            Formand

      (1)  Rådets afgørelse 2011/428/FUSP af 18. juli 2011 til støtte for FN's Kontor for Nedrustningsanliggenders indsats med henblik på gennemførelse af FN's handlingsprogram om forebyggelse, bekæmpelse og afskaffelse af alle aspekter ved ulovlig handel med håndvåben og lette våben (EUT L 188 af 19.7.2011, s. 37).

      (2)  Rådets afgørelse 2013/320/FUSP af 24. juni 2013 om aktiviteter til støtte for fysisk sikkerhed og lagerforvaltning med henblik på at mindske risikoen for ulovlig handel med håndvåben og lette våben (SALW) og ammunition hertil i Libyen og den omkringliggende region (EUT L 173 af 26.6.2013, s. 54).

      (3)  Rådets afgørelse 2013/698/FUSP af 25. november 2013 til støtte for en global rapporteringsmekanisme vedrørende ulovlige håndvåben og lette våben og andre ulovlige konventionelle våben og ammunition hertil for at mindske risikoen for ulovlig handel hermed (EUT L 320 af 30.11.2013, s. 34).

      BILAG
      Aktiviteter vedrørende fysisk sikkerhed og lagerforvaltning (PSSM) med henblik på at mindske risikoen for ulovlig handel med håndvåben og lette våben (SALW) og ammunition hertil i Sahelregionen
      1.   Baggrund og begrundelse for FUSP-støtte
      1.1.   Baggrund
      Manglen på effektiv PSSM i overensstemmelse med internationale standarder i forbindelse med eksisterende depoter for konventionelle våben og ammunition hertil i Sahel er anerkendt som en alvorlig udfordring for fred og sikkerhed i og uden for regionen. For nylig er statsejede lagre i Libyen og Mali blevet plyndret af væbnede ikkestatslige aktører, herunder terrorgrupper. Der er en konkret risiko for, at en tilsvarende situation kan opstå i dele af Burkina Faso, Tchad, Mauretanien, Niger og Nigeria, eftersom væbnede grupper og terrorgrupper opererer på tværs af grænserne og er involveret i ulovlig handel med SALW. Utilstrækkelig PSSM i forbindelse med våben og ammunition øger risikoen for omledning — herunder gennem tyveri og angreb — til det ulovlige marked og for ikkeplanlagte eksplosioner på våben- og ammunitionsdepoter. Dette kan medføre en destabiliserende ophobning af og ulovlig handel med SALW, der påvirker den nationale, regionale og internationale fred og sikkerhed.
      Denne trussel er også anerkendt i De Forenede Nationers integrerede strategi for Sahel, der anser det for nødvendigt at minimere risikoen for omledning af SALW til ikkestatslige aktører ved at øge sikkerheden i forbindelse med eksisterende lagre og om nødvendigt flytte dem og ved at destruere overskydende eller ulovlige SALW og overskydende og ulovlig ammunition. Dette kan ske ved effektivt at gennemføre FN's handlingsprogram vedrørende ulovlig handel med SALW og det internationale mærknings- og sporingsinstrument ved anvendelse af de internationale standarder for kontrol med håndvåben (ISACS) samt de internationale tekniske retningslinjer for ammunition (IATG), der er udarbejdet inden for rammerne af De Forenede Nationer.
      1.2.   Begrundelse
      De Forenede Nationers Regionale Center for Fred og Nedrustning i Afrika (UNREC), såvel som De Forenede Nationers Kontor for Nedrustningsanliggender (UNODA) har med sit mandat i medfør af FN's Generalforsamlings resolution 40/151 G en enestående position med hensyn til at bistå og styrke Sahelstaternes kapacitet og evne til effektivt at anvende disse standarder og denne bedste praksis og derved kontrollere deres lagre af SALW og ammunition med henblik på at forebygge den destabiliserende virkning af ophobning af SALW og ulovlig handel hermed i og uden for subregionen.
      UNREC foreslår at gennemføre projektet i samarbejde med De Forenede Nationers minerydningstjeneste (UNMAS) og den ikkestatslige minerådgivningsgruppe (MAG) i samordning med relevante regionale og subregionale organisationer, f.eks. Ecowas og CEEAC, samt ikkestatslige organisationer. UNMAS gennemfører som en af sine integrerede komponenter inden for rammerne af FN's Sikkerhedsråds resolution 2100 (2013) sammen med FN's landeteam i Mali aktiviteter til støtte for De Forenede Nationers multidimensionelle integrerede stabiliseringsmission i Mali (MINUSMA). MAG gennemfører i øjeblikket et regionalt projekt om sikkerhed og forvaltning i forbindelse med konventionelle våben og ammunition hertil i mållande i Sahel-Maghreb-regionen. Resultaterne af disse aktiviteter vil blive brugt til planlægningen og gennemførelsen af projektet. Synergi vil give mulighed for større samlet virkning. Projektet vil endvidere drage fordel af UNODA's interne ekspertise i FN's hovedsæde og i regionen og af anden tilgængelig ekspertise i FN-systemet.
      Disse aktiviteter vil bygge på, supplere og udnytte synergien med projekter, som UNREC og andre bilaterale partnere, FN-organisationer, subregionale organisationer og ikkestatslige organisationer allerede gennemfører i regionen, herunder et projekt til at støtte genoperationalisering af Malis nationale SALW-kommission og til at udarbejde en national SALW-handlingsplan, afgørelse 2011/428/FUSP, hvorefter bl.a. mærkningsapparatur stilles til rådighed for Burkina Faso og Niger, det igangværende projekt »Bekæmpelse af ulovlig ophobning af og handel med skydevåben i Afrika«, som finansieres af Europa-Kommissionen under instrumentet, der bidrager til stabilitet og fred, og som i projektets første fase (2010-2013) bl.a. indebar, at mærkningsaktiviteter blev udført, og elektronisk mærkningsapparatur blev stillet til rådighed kombineret med installation af specialudviklet software til registrering i østafrikanske lande, mens der i den igangværende fase (2013-2016) udføres lignende aktiviteter i andre lande (bl.a. Burundi, Cameroun, Tchad, Elfenbenskysten, Ækvatorialguinea, Gabon, Ghana, Liberia, Mali, Rwanda, Somalia, Sydsudan, Togo og Uganda), et tværregionalt projekt, som gennemføres af FN's Kontor for Narkotikakontrol og Kriminalitetsbekæmpelse, i bl.a. Vestafrika (dvs. Benin, Burkina Faso, Gambia, Ghana, Mali, Mauretanien, Senegal og Togo), også finansieret via Unionens instrument, der bidrager til stabilitet og fred, med det formål at fremme ratifikation og gennemførelse af FN-konventionen om bekæmpelse af grænseoverskridende organiseret kriminalitet og våbenprotokollen, som er knyttet hertil, primært gennem støtte til revision og reform af lovgivningen, uddannelsesaktiviteter i tilknytning til våbenforvaltning, der gennemføres af EU's mission som led i den fælles sikkerheds- og forsvarspolitik EUCAP Sahel Niger, samt et NATO-projekt i Mauretanien, som gennemføres af NATO's støtteagentur (NSPA).
      PSSM-aktiviteterne i dette projekt bør endvidere tage hensyn til og, hvor dette er relevant, støtte mere generelle sikkerhedsprogrammer, som gennemføres i modtagerlandene, såsom afvæbning, demobilisering og reintegration (DDR) samt processer vedrørende sikkerhedssektorreform (SSR). Revisionen af de lovgivningsmæssige og administrative rammer for PSSM og henstillingerne om, at de desuden opfylder internationale standarder vedrørende våbenkontrol, samt udvikling af nationale operative standardprocedurer for PSSM vil bidrage til SSR-indsatsen i hvert land og i subregionen. Aktiviteterne i dette projekt kan også, hvor dette er relevant, støtte DDR-indsatsen — navnlig indsats, der er knyttet til praktisk nedrustning — eftersom udvikling af nationale operative standardprocedurer for våbenkontrol kan integreres i DDR-processerne, f.eks. ved fastlæggelse af normer for mærkning og registrering eller destruktion af indsamlede våben. Eksisterende praksis, som også fremmes gennem andre relevante EU-finansierede projekter, bør udnyttes til at sikre harmoniserede processer.
      Sammen med gennemførelsen af internationale standarder for bedste praksis vedrørende våbenkontrol vil dette projekt bistå staterne med at udvikle uafhængig civil kontrol med nationale PSSM-aktiviteter. Behovet for civil kontrol vil blive integreret i projektets forskellige aktiviteter, navnlig høringer og workshopper.
      2.   Overordnede mål
      Den foranstaltning, som er beskrevet under dette punkt, vil bidrage til sikkerheden og stabiliteten i Sahel og bistå seks stater i Sahelregionen (Burkina Faso, Tchad, Mali, Mauretanien, Niger og Nigeria) med at forebygge omledning af og ulovlig handel med statsejede SALW og statsejet ammunition ved at forbedre deres PSSM.
      Foranstaltningens specifikke mål er:

                  a)

                  at skabe den nødvendige politiske opbakning til styrkelse af PSSM-procedurer og fremme regionalt samarbejde og vidensdeling

                  b)

                  at støtte mållande med udvikling af tidssvarende lovgivning, administrative procedurer og praktiske operative SOP'er som grundlag for styrket PSSM i overensstemmelse med internationale standarder for bedste praksis

                  c)

                  at støtte gennemførelse af lagerforvaltningsaktiviteter direkte, herunder gennem rehabilitering af lagerfaciliteter, destruktion af overskydende, forældede eller ulovlige SALW og afprøvning af nye teknologier.

            3.   Resultater
      Foranstaltningen skal have følgende resultater:

                  a)

                  passende lovgivningsmæssige og administrative normer for PSSM

                  b)

                  forbedret PSSM i forbindelse med SALW gennem styrkelse af oplagringsanlæggene

                  c)

                  mindsket risiko for omledning og utilsigtede eksplosioner af overskydende, forældede og ulovlige SALW og ammunition hertil gennem destruktion

                  d)

                  forbedret mærkning, sporing og registrering af SALW

                  e)

                  styrket regionalt samarbejde og udveksling af oplysninger

                  f)

                  identificering af mulig brug af nye teknologier i forbindelse med PSSM

                  g)

                  styrket national kapacitet og nationalt ejerskab i forbindelse med PSSM i modtagerlandene

                  h)

                  større forståelse af PSSM's bidrag til regional sikkerhed

                  i)

                  bidrag til at mindske risikoen for regional destabilisering, der kan forårsages af for stor ophobning af SALW og ammunition hertil eller omledning af SALW til ikkestatslige aktører, herunder terrorgrupper.

            4.   Beskrivelse af foranstaltningen
      4.1.   Wilton Park-konference om PSSM i Sahel
      Mål
      Give mulighed for udveksling af erfaringer og skabe den nødvendige politiske opbakning til de aktiviteter, der skal udføres i dette projekt.
      Beskrivelse
      Wilton Parks og UNREC's afholdelse af en konference for at drøfte virkningen af usikrede libyske lagre på våbensikkerheden i Sahel og at udvikle strategier til forebyggelse af omledning af og ulovlig handel med statsejede SALW og ammunition hertil ved at forbedre PSSM i forbindelse hermed. Konferencen vil også give mulighed for at vurdere fremskridtene inden for PSSM i Sahelregionen, navnlig i forbindelse med international bistand, at drøfte landenes aktuelle behov, at kortlægge de relevante igangværende projekter og at identificere mangler, der bør afhjælpes. Konferencen vil endvidere blive brugt til at undersøge mulig synergi med andre EU-støttede SALW-kontrolværktøjer, herunder den globale overvågningsmekanisme »iTrace« (finansieret i henhold til afgørelse 2013/698/FUSP), i samråd med modtagerlandene. Deltagelse vil kræve indbydelse, og der vil blive tilstræbt deltagelse på højt niveau fra de seks stater i Sahelregionen (Burkina Faso, Tchad, Mali, Mauretanien, Niger og Nigeria) samt Libyen og andre relevante nabolande, Ecowas, CEEAC og Den Afrikanske Union (AU).
      Resultat/gennemførelsesindikatorer
      Konferencen i Wilton Park finder sted som planlagt med deltagelse af relevante interessenter, herunder repræsentanter fra de seks mållande (op til 40 deltagere).
      4.2.   Gennemgang af lovgivning og administrative procedurer samt høringer om PSSM
      4.2.1.   Nationale høringer om PSSM-procedurer og med henblik på udpegning af pilotanlæg
      Mål

                  a)

                  at opnå en klar forståelse af de lovgivningsmæssige og administrative rammer for PSSM i de enkelte lande og i regionen

                  b)

                  i lande uden tidssvarende regulering: at fremsætte henstillinger vedrørende lovgivning og procedurer, der lever op til de internationale krav som fastsat i juridisk bindende internationale instrumenter (f.eks. FN's våbenprotokol, Ecowaskonventionen om SALW (1) og Kinshasakonventionen om SALW (2)), FN's handlingsprogram vedrørende ulovlig handel med SALW, det internationale mærknings- og sporingsinstrument, IATG og ISACS samt andre relevante standarder og instrumenter

                  c)

                  at udpege prioriterede lagerfaciliteter, der kan fungere som pilotanlæg, i overensstemmelse med nationale prioriteter og eventuelt under hensyntagen til tilgængelige oplysninger om mønstre for omledning og ulovlig handel.

            Beskrivelse
      I samarbejde med de nationale myndigheder i seks stater i Sahelregionen, nemlig Burkina Faso, Tchad, Mali, Mauretanien, Niger og Nigeria, vil UNREC foretage en vurdering af al eksisterende PSSM-relateret lovgivning samt af administrative procedurer og operative standardprocedurer ved at gøre fuld brug af allerede tilgængelige vurderinger og samarbejde med igangværende regionale og bilaterale projekter til støtte for lovgivningsmæssige reformer vedrørende SALW for at undgå dobbeltarbejde og overlapning.
      Juridiske eksperter fra UNREC vil støtte de relevante fagministerier, lovgivere og højtstående embedsmænd inden for retshåndhævelse og forsvaret i forbindelse med gennemgangen af national lovgivning og nationale administrative procedurer for at sikre, at de internationale juridiske forpligtelser og tekniske standarder, navnlig ISACS og IATG, indarbejdes i den nationale regulering.
      Støtte inden for dette område bør ydes på anmodning af landene og navnlig fokusere på tilnærmelse til de internationale standarder vedrørende PSSM under hensyntagen til andre igangværende initiativer med ydelse af bistand eller rådgivning om våbenkontrol- eller sikkerhedssektorspørgsmål generelt.
      UNREC vil organisere nationale workshopper med højtstående repræsentanter fra nationale forsvar, retshåndhævende myndigheder og andre civile myndigheder, der beskæftiger sig med sikkerhed i forbindelse med SALW. Deltagerne skal drøfte resultaterne af og henstillingerne fra vurderingen og nå til enighed om de forskellige foranstaltninger, der skal træffes, og fastlægge, hvilke henstillinger der kan efterkommes gennem lovændringer eller administrative dekreter.
      I løbet af de nationale høringer vil der blive udpeget prioriterede lagerfaciliteter, der skal fungere som pilotanlæg. Disse kan omfatte et i hver hovedstad, et i et større knudepunkt i provinsen, et i et landområde og/eller et i et grænseområde (landgrænse, havn eller lufthavn) samt større transportveje for statsejede SALW og ammunition hertil. Hvis det er muligt og hensigtsmæssigt, bør valget af prioriterede lagerfaciliteter blive foretaget under hensyntagen til tilgængelige oplysninger om mønstre for omledning og ulovlig handel, således at lagre, der er blevet udpeget som værende medvirkende til regionens ustabilitet, prioriteres.
      UNREC vil udarbejde en endelig vurderingsrapport for hvert land med henstillinger vedrørende lovgivning og fornødne procedurer, så de internationale krav kan opfyldes. Disse rapporter vil indeholde feedback fra nationale myndigheder og andre interessenter fra de seks mållande.
      Resultat/gennemførelsesindikatorer

                  a)

                  landespecifikke rapporter (seks i alt) om de nuværende lovgivningsmæssige og administrative rammer for PSSM, herunder henstillinger med henblik på afhjælpning af mangler i forhold til de internationale nedrustningsinstrumenter

                  b)

                  seks nationale workshopper, én i hvert målland, finder sted

                  c)

                  op til 18 lagerfaciliteter (tre per land), der skal fungere som pilotanlæg, er udpeget.

            4.2.2.   Regionale høringer om PSSM-procedurer
      Mål

                  a)

                  at fremme udveksling af oplysninger og viden på regionalt plan om PSSM-procedurer på grundlag af de nationale vurderinger, jf. punkt 4.2.1

                  b)

                  at fremme brugen af ISACS og IATG blandt nationale og regionale interessenter.

            Beskrivelse
      Der vil blive afholdt regionale høringer med deltagelse af højtstående repræsentanter fra de seks regeringer med henblik på at udveksle oplysninger om de nationale resultater og udveksle erfaringer og bedste praksis på grundlag af vurderingen på nationalt plan (punkt 4.2.1). Der vil også blive indbudt repræsentanter fra de relevante regionale og subregionale organisationer (AU, Ecowas, CEEAC og RECSA), FN-organisationer, der deltager i koordineringsaktionen vedrørende håndvåben (CASA), relevante eksperter fra Unionen og dets medlemsstater (herunder fra missioner som led i den fælles sikkerheds- og forsvarspolitik) samt højtstående eksperter uden for regionen med henblik på at udveksle erfaringer.
      UNREC vil udarbejde en rapport om resultaterne af den regionale høringsworkshop.
      Resultat/gennemførelsesindikatorer

                  a)

                  en regional høring om PSSM-procedurer finder sted.

                  b)

                  rapport om den regionale høringsworkshop.

            4.3.   Fysisk sikkerhed og lagerforvaltning (PSSM)
      4.3.1.   Vurdering af PSSM på nationale depoter for konventionelle våben og under national SALW- og ammunitionstransport
      Mål

                  a)

                  foretage detaljerede og praktiske vurderinger af de udvalgte prøvefaciliteter for at identificere nuværende praksis, fysisk sikkerhed og overskydende, forældede eller ulovlige våben og ammunition hertil

                  b)

                  overføre praktisk viden vedrørende PSSM-procedurer i overensstemmelse med internationale standarder for bedste praksis.

            Beskrivelse
      På baggrund af resultaterne af de nationale høringsworkshopper og koordineret af UNREC vil UNMAS-eksperter og MAG-eksperter foretage detaljerede og praktiske vurderinger af de udvalgte prøvefaciliteter for at identificere nuværende praksis og problemer med ISACS og IATG som grundlag. På disse pilotanlæg vil eksperter også kontrollere nuværende national praksis på baggrund af gældende national lovgivning og nationale procedurer og om nødvendigt foreslå, at de revideres.
      UNMAS- og MAG-eksperter vil arbejde i de lande, hvor de har igangværende operationer. UNMAS vil i Mali arbejde inden for rammerne af sin nuværende operation og sit nuværende mandat i landet, og MAG vil arbejde i Burkina Faso, Tchad, Mauretanien, Niger og Nigeria. Operationerne vil finde sted i samarbejde med de nationale SALW-kommissioner. Aktiviteterne vil omfatte en vurdering af, om infrastrukturen og den fysiske sikkerhed er passende, SALW- og ammunitionslagrenes tilstand, den nuværende praksis i forbindelse med transport heraf samt med støtte fra og efter aftale med de nationale myndigheder identifikation af overskydende, forældede eller ulovlige konventionelle våben og ammunition hertil i depoterne. Endvidere vil der blive foretaget en vurdering af depotpersonellets kvalifikationer og færdigheder for at fastlægge eventuelle uddannelsesbehov. I forbindelse med disse vurderinger vil ISACS' vurderingsværktøj og MAG's våbenlagerrisikovurderingsværktøj blive anvendt. Efter anmodning fra det pågældende modtagerland kan der gennemføres ad hoc-uddannelse i PSSM på de udvalgte prøvefaciliteter for at imødekomme akutte behov.
      Sikkerhedssituationen er forskelligartet i mållandene. Omfanget af igangværende PSSM-aktiviteter varierer i hvert land afhængigt af de nationale ressourcer, der er til rådighed, og den støtte, som landet modtager fra internationale donorer og partnere. For at drage fordel af den igangværende indsats og indkredse bedste praksis vil projektets PSSM-komponent begynde i to lande og derefter fasevis blive udvidet til at omfatte de resterende.
      Resultat/gennemførelsesindikatorer

                  a)

                  Op til 18 oplagringsanlæg i de seks mållande (tre per land) er besøgt og vurderet.

                  b)

                  Op til 18 kurser (tre per land) i bedste PSSM-standarder for lande, der anmoder om kapacitetsopbygning på området for PSSM, er afholdt på prøvefaciliteter.

            4.3.2.   Rehabilitering af prøvefaciliteter og mærkning af SALW
      Mål

                  a)

                  rehabilitere pilotlagerfaciliteter for at bringe dem i overensstemmelse med ISACS' og IATG's standarder og retningslinjer og mindske risikoen for omledning af våben og ammunition

                  b)

                  foretage en øjeblikkelig intervention med lave omkostninger og stor virkning for at sikre pilotlagerfaciliteter (f.eks. montere døre, låse mv.), hvor det er nødvendigt

                  c)

                  fremme mærkning og registrering af våben på grundlag af bedste praksis og udnytte den kapacitet, der er opbygget i tidligere og igangværende bistandsprogrammer, for at undgå overlapning

                  d)

                  bistå med udvikling eller forbedring af nationale centrale våbendatabaser ved anvendelse af eksisterende software udviklet af UNREC og i overensstemmelse med internationale standarder for bedste praksis som fastsat i de relevante internationale nedrustningsinstrumenter og i samråd med relevante aktører, der med henblik herpå bistår landene i regionen, for eksempel FN's Kontor for Narkotikakontrol og Kriminalitetsbekæmpelse (UNODC) og RECSA.

            Beskrivelse
      UNMAS- og MAG-eksperter vil i samråd med UNREC gennemføre øjeblikkelige interventioner, hvor det er nødvendigt. Efter denne indledende indsats vil de vurderede depoter (våbenlagre og ammunitionsdepoter) blive rehabiliteret i overensstemmelse med ISACS og IATG for at sikre statsejede lagre mod omledning, tyveri og angreb. Rehabiliteringsplanerne og -dokumenterne vil blive udviklet som modeldokumentation for rehabilitering og opførelse af andre våbenlagre og ammunitionsdepoter. Omfanget af interventionen og overvejelserne vedrørende rehabilitering eller opførelse på hvert pilotanlæg vil blive baseret på resultaterne af vurderingen.
      UNREC vil arbejde sammen med de nationale myndigheder, således at SALW, der er oplagret i depoterne, mærkes og registreres i overensstemmelse med ISACS ved anvendelse af den eksisterende kapacitet i subregionen. UNREC vil også udvikle et præcist og omfattende system for forvaltning af våben- og ammunitionsoplagringsdepoter, der imødekommer de pågældende landes behov, tager hensyn til de eksisterende systemer og undgår overlapning af den igangværende indsats. Denne aktivitet vil give mulighed for en pålidelig vurdering af konventionelle typer af våben og ammunition, registrering heraf og gennemsigtighed, idet der tages hensyn til den eksisterende informationsteknologiinfrastruktur, sikres forenelighed med Interpols iARMS og gives mulighed for interoperabilitet mellem landene. Dette vil lette grænseoverskridende samarbejde om sporing af våben og forebygge ulovlig handel med SALW.
      Mærkning, registrering og lagerforvaltning af SALW vil bygge på de seneste og nuværende SALW-mærkningsaktiviteter i subregionen finansieret ifølge afgørelse 2011/428/FUSP og EU's instrument, der bidrager til stabilitet og fred. Det vil drage fordel af UNREC's erfaring med at gennemføre lignende aktiviteter i postkonfliktlande i subregionen.
      Resultat/gennemførelsesindikatorer

                  a)

                  Op til 18 pilotanlæg overholder de internationale standarder for bedste praksis vedrørende PSSM.

                  b)

                  Umærkede våben i pilotoplagringsanlæg er mærket og registreret.

                  c)

                  Der er udviklet (eller forbedret) en database for hvert land for at registrere mærkede og andre våben.

            4.3.3.   Destruktion af overskydende ammunition og SALW
      Mål
      Bidrage til destruktion af overskydende, forældede eller ulovlige våben i landet.
      Beskrivelse
      Under UNREC's koordination vil SALW og ammunition, der er udpeget som overskydende, forældet eller ulovligt i de vurderede depoter, blive destrueret af de kompetente nationale myndigheder med teknisk bistand fra UNMAS og MAG (i de lande, hvor de opererer) i overensstemmelse med ISACS 05.50 og IATG 10.10. Det udstyr, der skal stilles til rådighed til destruktion, og mængden af våben, der skal destrueres, afhænger af resultaterne af vurderingen.
      Resultat/gennemførelsesindikatorer

                  a)

                  destruktion af identificerede våben

                  b)

                  praktisk knowhow vedrørende destruktionsteknikker er formidlet til de nationale myndigheder i mållandene.

            4.3.4.   Afprøvning af nye teknologier
      Mål
      Vurdere mulig brug af nye teknologier til sikring af SALW svarende til regionens behov.
      Beskrivelse
      Begrænset PSSM-infrastruktur gør lande ekstremt sårbare over for omledning af SALW, når disse oplagres på små fjerntliggende våbenlagre, herunder i ustabile grænseområder, og under flytning. I tilfælde af røveri, tyveri eller plyndring, der omleder et våben til en ikkestatslig aktør, bliver våbenet tilgængeligt og kan misbruges, hvis det ikke er individuelt sikret.
      Nye mobile og fleksible teknologier kan tilbyde løsninger til effektivt at sikre SALW i tilfælde, hvor risikoen for omledning er størst. Teknologien kan tilbyde passende omkostningseffektive løsninger til medlemsstater, der mangler en stor våbensikkerhedsinfrastruktur.
      Elektronik kan eventuelt tilføre et ekstra lag af sikkerhed og sikring for håndvåben. Et system, der sikrer det enkelte våben på afhentningsstedet på et sikkert våbenlager og holdet det sikret under transport og midlertidig oplagring, indtil det når sit endelige sikre bestemmelsessted, kan mindske risikoen for omledning af våben i tilfælde af røveri, tyveri eller plyndring væsentligt. Elektroniske systemer, der låser eller deaktiverer det enkelte våben under flytning og midlertidig oplagring, kan gøre brug af låse med digitale eller biometriske koder eller radiofrekvenskoder, hvilket vil forbedre PSSM på de mest sårbare steder. Digitale nøgler vil ikke være tilgængelige under transport, eftersom de kan overføres via andre former for kommunikation, såsom e-mail eller SMS, til autoriserede personer. Disse former for beskyttelse vil gøre det umuligt for uautoriserede personer at benytte våben, der er omledt til det ulovlige marked som følge af tyveri, røveri eller plyndring.
      UNREC vil foretage en vurdering af potentialet i nye teknologier til at sikre SALW svarende til regionens behov gennem høringer af regionale organisationer og nationale SALW-kommissioner og i samarbejde med industrien. Der vil også blive taget hensyn til erfaringer fra nabolandene i subregionen med brug af intelligent teknologi til sikring af våben i DDR-processen, for eksempel casestudiet om Elfenbenskysten.
      Vurderingen vil endvidere fastlægge faciliteter og transportruter i Burkina Faso og Tchad, hvor sådan teknologi kan afprøves, og hvilken teknologi det skal være. En sådan teknologi i forbindelse med oplagring af konventionelle våben og ammunition hertil samt våbensikkerhed (herunder i forbindelse med transport) vil blive indført på op til fire depoter.
      Resultaterne af vurderingen og pilotaktiviteten vil danne grundlag for en vejledning med en langsigtet køreplan vedrørende mulig brug af sådanne nye teknologier i Afrika og vil blive delt med alle staterne i Sahelregionen, med regionale og subregionale organisationer samt på internationale tekniske konferencer og møder.
      Resultat/gennemførelsesindikatorer

                  a)

                  rapport om vurderingen af brug af nye teknologier med fastlæggelse af, hvilke teknologier der skal afprøves, og af fire pilotanlæg og -transportruter i Burkina Faso og Tchad

                  b)

                  afprøvning af nye teknologier på fire anlæg, to i Burkina Faso og to i Tchad, og på transportruter

                  c)

                  rapport om resultaterne af pilotaktiviteterne.

            4.4.   Fastsættelse af nationale standarder i overensstemmelse med IATG og ISACS
      Mål

                  a)

                  forbedre forvaltningen af våben og ammunition

                  b)

                  udarbejde og validere nationale SOP'er for PSSM, der overholder de internationale standarder for bedste praksis, hvorved sikkerheden og sikringen i forbindelse med lagre af konventionelle våben og ammunition hertil øges.

            Beskrivelse
      På baggrund af resultaterne af vurderingerne og høringerne (jf. punkt 4.2) samt den erfaring, der er indhøstet i forbindelse med den praktiske vurdering og rehabiliteringsarbejdet (jf. punkt 4.3), vil UNREC støtte modtagerlandene i yderligere at revidere og, hvis det er nødvendigt, udvikle nationale brugerhåndbøger, retningslinjer og SOP'er vedrørende PSSM (PSSM SOP'er), så de er i overensstemmelse med ISACS, IATG og regional og subregional lovgivning. PSSM SOP'er vil også omfatte rapporteringsforpligtelser i henhold til internationale instrumenter.
      UNREC vil i hvert land tilrettelægge valideringsworkshopper vedrørende SOP'er — én på højtstående teknisk niveau og én på højtstående politikniveau — før SOP'erne indføres nationalt. Programmet for workshopperne vil omfatte en evalueringskomponent med henblik på at vurdere de forskellige aktiviteter, der allerede vil have fundet sted i hvert land. Som led i indførelsen vil UNREC og gennemførelsesparterne i hvert af de berørte lande afholde uddannelsesworkshopper for undervisere om de nye SOP'er.
      Resultat/gennemførelsesindikatorer

                  a)

                  PSSM SOP'er er udviklet i mållandene.

                  b)

                  Workshopper på teknisk niveau og højtstående politikniveau er afholdt i de seks mållande.

                  c)

                  En uddannelsesworkshop for undervisere om SOP'erne er afholdt i hvert land med op til 35 deltagere i hver workshop.

            4.5.   Evaluering og det videre forløb
      4.5.1.   Regional evaluering
      Mål

                  a)

                  analysere virkningen eller den potentielle virkning efter projektgennemførelsen

                  b)

                  evaluere alle de foranstaltninger, der er truffet i forbindelse med projektet, og identificere god praksis, mangler og fremtidige aktivitetsområder.

            Beskrivelse
      I løbet af projektperioden vil UNREC regelmæssigt aflægge opfølgningsbesøg på faciliteterne. Disse besøg vil gøre det muligt at vurdere brugen og praksis over tid og give eksperterne mulighed for løbende at indgå i dialog med højtstående personel.
      Resultaterne af de nationale evalueringer vil blive drøftet på et regionalt møde med deltagelse af repræsentanter fra de seks stater i Sahelregionen, donorer, CASA-organisationer, de relevante regionale organisationer (AU, Ecowas, CEEAC og RECSA), relevante eksperter fra Unionen og dets medlemsstater (herunder fra missioner som led i den fælles sikkerheds- og forsvarspolitik) og civilsamfundet. Der vil blive fastlagt områder, hvor bedste praksis kan udveksles mellem landene i Sahelregionen, herunder initiativer til forbedring af civil kontrol, og der vil blive skitseret metoder til fremtidigt grænseoverskridende samarbejde om PSSM.
      Resultat/gennemførelsesindikatorer

                  a)

                  Projektmedarbejdernes landebesøg og missioner i forbindelse med andre aktiviteter omfatter evaluerings- og overvågningskomponenter.

                  b)

                  Der gennemføres opfølgningsmissioner hver sjette måned.

                  c)

                  Der afholdes et regionalt møde om projektets resultater.

            4.5.2.   Endelig rapport
      Mål

                  a)

                  analysere virkningen eller den potentielle virkning efter projektgennemførelsen og integrere feedback fra interessenter og de nationale myndigheder

                  b)

                  evaluere alle de foranstaltninger, der er truffet i forbindelse med projektet, og identificere god praksis, mangler og fremtidige aktivitetsområder.

            Beskrivelse
      UNREC vil udarbejde en endelig rapport, som skal omfatte et resumé, en sammenfatning af resultaterne af de nationale og regionale workshopper, national lovgivning, administrative procedurer og SOP'er samt resultaterne af pilotaktiviteten vedrørende ny teknologi i forbindelse med våben- og lagerforvaltning. Den skal også omfatte modelplanerne og -dokumenterne vedrørende rehabilitering af våbenlagre og ammunitionsdepoter.
      Resultat/gennemførelsesindikatorer
      Den endelige rapport er udarbejdet og udsendt.
      5.   Varighed
      Den anslåede samlede varighed af gennemførelsen af projekterne er 36 måneder.
      6.   Modtagere
      Projektets direkte modtagere er de nationale institutioner, der er ansvarlige for SALW-kontrol og PSSM i Burkina Faso, Tchad, Mali, Mauretanien, Niger og Nigeria, såsom ministerierne for forsvar og sikkerhed, og de nationale SALW-kommissioner (eller -udvalg).
      Indirekte modtagere omfatter civilbefolkningen i de seks stater i Sahelregionen, nabostater og deres befolkning, AU, afrikanske subregionale organisationer og alle de stater, som kan drage fordel af de erfaringer, der indhøstes i forbindelse med dette projekt.
      7.   Gennemførelsesinstans
      Aktiviteterne gennemføres af UNODA gennem dets regionale nedrustningscenter UNREC i samarbejde med:

                  a)

                  nationale kontaktpunkter og nationale kommissioner vedrørende håndvåben og lette våben i Burkina Faso, Tchad, Mali, Mauretanien, Niger og Nigeria

                  b)

                  DPKO/UNMAS

                  c)

                  MAG

                  d)

                  den fælles støtteenhed for ISACS

                  e)

                  Wilton Park.

            Det endelige ansvar for gennemførelsen af denne foranstaltning i forhold til Kommissionen ligger hos UNODA.
      8.   Partnerskaber og synergi
      Under gennemførelsen af projektet vil UNREC afholde møder med EU's delegationer og medlemsstaternes ambassader i de berørte seks stater i Sahelregionen og regelmæssigt holde dem underrettet om projektets aktiviteter i hvert land. EU's delegationer og medlemsstaternes repræsentanter vil på forhånd blive underrettet om projektaktiviteterne (f.eks. workshopper) og indbudt til at deltage. UNREC vil også høre og samarbejde med, alt efter hvad der er relevant, missionerne som led i EU's fælles udenrigs- og sikkerhedspolitik EUCAP Sahel Niger og EUCAP Sahel Mali.
      UNREC vil desuden koordinere med andre partnere for at undgå dobbeltarbejde og fastlægge samarbejds- og komplementaritetsområder, der støtter projektets mål. Nogle af disse partnere omfatter AU, afrikanske regionale organisationer (herunder Ecowas, CEEAC og RECSA), NATO, FN's landeteam, UNODC, de tekniske og finansielle partnere på sikkerhedsområdet, internationale NGO'er (herunder Small Arms Survey, Handicap International, Parliamentary Forum on Small Arms and Light Weapons og Parliamentarians for Global Action), Multinational Small Arms and Ammunition Group (MSAG) og erhvervslivet.
      Endelig vil UNREC og de andre gennemførelsespartnere høre enheder, der er involveret i efterforskning af omledning og ulovlig handel, bl.a. ved at spore og følge ulovlige håndvåben og lette våben og ammunition hertil i Sahelregionen, herunder FN's ekspertpaneler, der overvåger våbenembargoer, våbeneksperter, der er tilknyttet FN's fredsstøttende operationer, Small Arms Survey og Conflict Armament Research (den globale overvågningsmekanisme »iTrace«, der støttes i henhold til afgørelse 2013/698/FUSP). UNREC vil også opfordre de relevante myndigheder i modtagerlandene til at gøre brug af det EU-finansierede Interpol Illicit Arms Records and Tracing Management System (»iARMS«).
      9.   Gennemførelsesorganisation: begrundelse for valget
      UNODA spiller en central rolle i forbindelse med fremme af nedrustningsindsatsen på området konventionelle våben som f.eks. SALW. Det spiller en nøglerolle i forbindelse med fremme af en effektiv gennemførelse af multilateralt forhandlede normative rammer som f.eks. FN's handlingsprogram om SALW og det internationale sporingsinstrument på nationalt, regionalt og globalt niveau. Unionen søger at fortsætte det frugtbare samarbejde med UNODA.
      UNREC, som er en del af UNODA, har lang erfaring med at yde støtte til Sahelstaterne og civilsamfundet i forbindelse med gennemførelsen af internationale og regionale instrumenter vedrørende kontrol med SALW i overensstemmelse med mandatet fra FN's Generalforsamling om på anmodning at yde omfattende støtte til den afrikanske regions medlemsstaters initiativer og øvrige indsats med hensyn til gennemførelse af fredsforanstaltninger, våbenbegrænsning og nedrustning i regionen (resolution 40/151 G af 16. december 1985). UNREC har allerede været i dialog med de potentielle modtagerlande for at opnå deres samtykke og har igangværende projekter vedrørende våbenkontrol i tre af mållandene. Det står derfor i en enestående position til at kunne gennemføre denne afgørelse.
      10.   EU's synlighed
      UNREC træffer alle nødvendige foranstaltninger for at gøre opmærksom på, at indsatsen er finansieret af Den Europæiske Union. Sådanne foranstaltninger gennemføres i overensstemmelse med håndbogen i kommunikation og synlighed for Den Europæiske Unions optræden udadtil, der er udarbejdet og offentliggjort af Kommissionen, og andre retningslinjer, som Kommissionen og FN er blevet enige om.

         Vejledende tidsramme

         Samlet varighed: 36 måneder

                  Aktivitet

                  Foreslået tidsramme

                              4.1

                              Wilton Park-konference om PSSM i Sahel

                  Januar — marts 2015 (konference i februar 2015)

                              4.2

                              Gennemgang af lovgivning og administrative procedurer samt høringer om PSSM

                  Januar — december 2015

                              4.2.1

                              Nationale høringer om PSSM-procedurer og med henblik på udpegning af pilotanlæg

                  Januar — september 2015

                              4.2.2

                              Regionale høringer om PSSM-procedurer

                  Oktober — december 2015

                              4.3

                              PSSM

                  Juli 2015 til juni 2017

                              4.3.1

                              Vurdering af PSSM på nationale depoter for konventionelle våben og under national SALW- og ammunitionstransport (vurderingen vil begynde i to lande)

                  Juli 2015 til juni 2017

                              4.3.2

                              Rehabilitering af prøvefaciliteter og mærkning af SALW

                  Juli 2015 til juni 2017

                              4.3.3

                              Destruktion af overskydende ammunition og SALW

                  Juli 2015 til juni 2017

                              4.3.4

                              Afprøvning af nye teknologier

                  Januar — juni 2017

                              4.4

                              Fastsættelse af nationale standarder i overensstemmelse med IATG og ISACS

                  Januar — december 2017

                              4.5

                              Evaluering og det videre forløb

                  Juli — december 2017

                              4.5.1

                              Regional evaluering

                  Juli — december 2017

                              4.5.2

                              Endelig rapport

                  Oktober — december 2017

         (1)  Burkina Faso, Mali, Niger og Nigeria er deltagerstater i Ecowaskonventionen.

         (2)  Tchad ratificerede Kinshasakonventionen den 8. august 2012.


title: 2004/733/FUSP:Den Udenrigs- og Sikkerhedspolitiske Komités afgørelse BiH/2/2004 af 24. september 2004 om udnævnelse af EU's øverstbefalende for Den Europæiske Unions militæroperation i Bosnien-Hercegovina

text:
               27.10.2004

               DA

               Den Europæiske Unions Tidende

               L 324/22

      DEN UDENRIGS- OG SIKKERHEDSPOLITISKE KOMITÉS AFGØRELSE BiH/2/2004
   af 24. september 2004
   om udnævnelse af EU's øverstbefalende for Den Europæiske Unions militæroperation i Bosnien-Hercegovina
   (2004/733/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 25, stk. 3,
   under henvisning til Rådets fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina (1), særlig artikel 6, og
   ud fra følgende betragtninger:

               (1)

               Den næstkommanderende for den fælles forsvarsstyrke i Europa (DSACEUR), admiral Rainer FEIST, blev udnævnt til EU's øverstbefalende for Den Europæiske Unions militæroperation i Bosnien-Hercegovina, jf. artikel 2 i fælles aktion 2004/570/FUSP.

               (2)

               NATO har besluttet at udnævne general Sir John REITH til næstkommanderende for den fælles forsvarsstyrke i Europa (DSACEUR) som efterfølger for admiral Rainer FEIST. General Sir John REITH tiltræder den 30. september 2004.

               (3)

               Rådet har bemyndiget Den Udenrigs- og Sikkerhedspolitiske Komité (PSC) til at træffe yderligere afgørelser om udnævnelse af den øverstbefalende for EU-operationen, jf. artikel 6 i fælles aktion 2004/570/FUSP.

               (4)

               I overensstemmelse med artikel 6 i protokollen om Danmarks stilling, der er knyttet til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbejdelsen og gennemførelsen af Den Europæiske Unions afgørelser og aktioner, som har indvirkning på forsvarsområdet.

               (5)

               Det Europæiske Råd i København den 12. og 13. december 2002 vedtog en erklæring, hvorefter »Berlin plus«-ordningerne og gennemførelsen heraf kun gælder for de EU-medlemsstater, der også er enten NATO-medlemmer eller parter i »partnerskab for fred«, og som derfor har indgået bilaterale sikkerhedsaftaler med »NATO« —

         TRUFFET FØLGENDE AFGØRELSE:
   Artikel 1
   General Sir John REITH udnævnes til EU's øverstbefalende for Den Europæiske Unions militæroperation i Bosnien-Hercegovina.
   Artikel 2
   Denne afgørelse træder i kraft den 30. september 2004.

      Udfærdiget i Bruxelles, 24. september 2004.

            På Den Udenrigs- og Sikkerhedspolitiske Komités vegne

         A. HAMER

            Formand

      (1)  EUT L 252 af 28.7.2004, s. 10.


Avis juridique important

|

31981D0210

81/210/EØF: Rådets afgørelse af 27. marts 1981 om udnævnelse af et medlem af Det rådgivende udvalg for sikkerhed, hygiejne og sundhedsbeskyttelse på Arbejdspladsen

EF-Tidende nr. L 100 af 11/04/1981 s. 0022 - 0022

++++  RAADETS AFGOERELSE  af 27 . marts 1981  om udnaevnelse af et medlem af Det raadgivende udvalg for sikkerhed , hygiejne og sundhedsbeskyttelse paa Arbejdspladsen   ( 81/210/EOEF )  RAADET FOR DE EUROPAEISKE FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab ,  under henvisning til Raadets afgoerelse af 27 . juni 1974 om nedsaettelse af et raadgivende udvalg for sikkerhed , hygiejne og sundhedsbeskyttelse paa arbejdspladsen ( 1 ) , saerlig artikel 4 ,  under henvisning til Raadets afgoerelse af 23 . november 1978 om udnaevnelse for perioden indtil 22 . november 1981 af medlemmer af og suppleanter til Det raadgivende udvalg for sikkerhed , hygiejne og sundhedsbeskyttelse paa Arbejdspladsen , og  ud fra foelgende betragtning :  en plads som medlem af ovennaevnte udvalg inden for kategorien af regeringsrepraesentanter er blevet ledig efter hr . Cashell's fratraeden , som blev meddelt Raadet den 13 . marts 1981 , samt  under henvisning til indstilling af 13 . marts 1981 -  TRUFFET FOELGENDE AFGOERELSE :  Eneste artikel  Patrick Hayden udnaevnes til medlem af Det raadgivende udvalg for sikkerhed , hygiejne og sundhedsbeskyttelse paa Arbejdspladsen som efterfoelger for hr . Cashell for resten af dennes mandatperiode , dvs . indtil den 22 . november 1981 .  Udfaerdiget i Bruxelles , den 27 . marts 1981 .  Paa Raadets vegne  G . BRAKS  Formand  ( 1 ) EFT nr . L 185 af 9 . 7 . 1974 , s . 15 .


title: 2012/425/EU: Rådets afgørelse af 10. juli 2012 om den holdning, som Den Europæiske Union skal indtage i Det Blandede EØS-udvalg til ændring af protokol 31 til EØS-aftalen om samarbejde på særlige områder ud over de fire friheder

text:
               25.7.2012

               DA

               Den Europæiske Unions Tidende

               L 198/1

         RÅDETS AFGØRELSE
   af 10. juli 2012
   om den holdning, som Den Europæiske Union skal indtage i Det Blandede EØS-udvalg til ændring af protokol 31 til EØS-aftalen om samarbejde på særlige områder ud over de fire friheder
   (2012/425/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 165 og artikel 192, stk. 1, sammenholdt med artikel 218, stk. 9,
   under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
   under henvisning til forslag fra Europa-Kommissionen, og
   ud fra følgende betragtninger:

               (1)

               Protokol 31 til aftalen om Det Europæiske Økonomiske Samarbejdsområde (2) (»EØS-aftalen«) indeholder bestemmelser og ordninger vedrørende samarbejdet på særlige områder ud over de fire friheder.

               (2)

               Det er hensigtsmæssigt at udvide samarbejdet mellem EØS-aftalens kontraherende parter til at omfatte Europa-Parlamentets og Rådets forordning (EF) nr. 401/2009 af 23. april 2009 om Det Europæiske Miljøagentur og Det Europæiske Miljøoplysnings- og Miljøovervågningsnet (3).

               (3)

               Det er hensigtsmæssigt at udvide samarbejdet mellem EØS-aftalens kontraherende parter til at omfatte sportsområdet.

               (4)

               Forordning (EF) nr. 401/2009 ophæver Rådets forordning (EØF) nr. 1210/90 af 7. maj 1990 om oprettelse af Det Europæiske Miljøagentur og Det Europæiske Miljøoplysnings- og Miljøovervågningsnet (4), der er indarbejdet i EØS-aftalen. EØS-aftalen bør derfor ændres for at tage hensyn til forordning (EF) nr. 401/2009.

               (5)

               Protokol 31 til EØS-aftalen bør derfor ændres i overensstemmelse hermed.

               (6)

               Den holdning, som Unionen skal indtage i Det Blandede EØS-udvalg, bør baseres på det udkast til afgørelse, der er knyttet til nærværende afgørelse —

         VEDTAGET DENNE AFGØRELSE:
   Artikel 1
   Den holdning, som Den Europæiske Union skal indtage i Det Blandede EØS-udvalg til den foreslåede ændring af protokol 31 til EØS-aftalen om samarbejde inden for særlige områder uden for de fire friheder, baseres på det udkast til Det Blandede EØS-udvalgs afgørelse, der er knyttet til nærværende afgørelse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 10. juli 2012.

            På Rådets vegne

         V. SHIARLY

            Formand

      (1)  EFT L 305 af 30.11.1994, s. 6.

      (2)  EFT L 1 af 3.1.1994, s. 3.

      (3)  EUT L 126 af 21.5.2009, s. 13.

      (4)  EFT L 120 af 11.5.1990, s. 1.

      UDKAST
      DET BLANDEDE EØS-UDVALGS AFGØRELSE Nr.
      af
      om ændring af protokol 31 til EØS-aftalen om samarbejde på særlige områder ud over de fire friheder
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, og
      ud fra følgende betragtninger:

                  (1)

                  Protokol 31 til aftalen blev ændret ved Det Blandede EØS-udvalgs afgørelse nr. …/… af … (1).

                  (2)

                  Det er hensigtsmæssigt at udvide samarbejdet mellem aftalens kontraherende parter til at omfatte Europa-Parlamentets og Rådets forordning (EF) nr. 401/2009 af 23. april 2009 om Det Europæiske Miljøagentur og Det Europæiske Miljøoplysnings- og Miljøovervågningsnet (2).

                  (3)

                  Det er hensigtsmæssigt at udvide samarbejdet mellem aftalens kontraherende parter til at omfatte sportsområdet.

                  (4)

                  Forordning (EF) nr. 401/2009 ophæver Rådets forordning (EØF) nr. 1210/90 (3), der er indarbejdet i aftalen, og som derfor bør slettes fra aftalen.

                  (5)

                  Protokol 31 til aftalen bør derfor ændres for at gøre det muligt at gennemføre dette udvidede samarbejde —

            VEDTAGET DENNE AFGØRELSE:
      Artikel 1
      I protokol 31 til aftalen foretages følgende ændringer:

                  1.

                  Artikel 3, stk. 2, i protokol 31 til aftalen affattes således:

                              »2.

                                          a)

                                          EFTA-staterne deltager uindskrænket i Det Europæiske Miljøagentur, i det følgende benævnt »agenturet« og Det Europæiske Miljøoplysnings- og miljøovervågningsnet, der er oprettet ved Europa-Parlamentets og Rådets forordning (EF) nr. 401/2009 af 23. april 2009 om Det Europæiske Miljøagentur og Det Europæiske Miljøoplysnings- og Miljøovervågningsnet (4).

                                          b)

                                          EFTA-staterne bidrager finansielt til de aktiviteter, der er nævnt i litra a), i overensstemmelse med artikel 82, stk. 1, og protokol 32 til aftalen.

                                          c)

                                          EFTA-staterne deltager som følge af litra b) uindskrænket, men uden stemmeret, i agenturets bestyrelse og inddrages i arbejdet i agenturets videnskabelige udvalg.

                                          d)

                                          Udtrykket »medlemsstat(er)« og andre udtryk, der refererer til deres offentlige organer, som er omhandlet i forordningens artikel 4 og 5, omfatter ud over deres betydning i forordningen tillige EFTA-staterne og deres offentlige organer.

                                          e)

                                          Miljødata, der modtages eller leveres af agenturet, kan offentliggøres og bliver offentligt tilgængelige, forudsat at der ydes fortrolig information samme beskyttelse i EFTA-staterne som den, der ydes i Unionen.

                                          f)

                                          Agenturet har status som en juridisk person. Det råder i alle de kontraherende stater over den videstgående rets- og handleevne, som vedkommende stats lovgivning tillægger juridiske personer.

                                          g)

                                          EFTA-staterne anvender Den Europæiske Unions protokol om privilegier og immuniteter på agenturet.

                                          h)

                                          Som undtagelse fra artikel 12, stk. 2, litra a), i ansættelsesvilkårene for de øvrige ansatte i Den Europæiske Union kan statsborgere fra EFTA-staterne, der råder over deres fulde borgerlige rettigheder, ansættes på kontrakt indgået med agenturets administrerende direktør.

                                          i)

                                          I henhold til artikel 79, stk. 3, finder aftalens del VII (institutionelle bestemmelser) anvendelse på dette stykke.

                                          j)

                                          Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter finder i forbindelse med anvendelsen af forordning (EF) nr. 401/2009 ligeledes anvendelse på alle agenturets dokumenter vedrørende EFTA-staterne.

                  2.

                  Overskriften til artikel 4 (»Uddannelse, erhvervsuddannelse og ungdomsanliggender«) affattes således:
                  »Uddannelse, erhvervsuddannelse, ungdomsanliggender og sport«.

            Artikel 2
      Denne afgørelse træder i kraft dagen efter indgivelsen af den seneste meddelelse til Det Blandede EØS-udvalg, jf. aftalens artikel 103, stk. 1 (5).
      Artikel 3
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.

         Udfærdiget i Bruxelles, den

               På Det Blandede EØS-udvalg vegne

               Formand

               Sekretærer for Det Blandede EØS-udvalg

         (1)  EUT L …

         (2)  EUT L 126 af 21.5.2009, s. 13.

         (3)  EFT L 120 af 11.5.1990, s. 1.

         (4)  EUT L 126 af 21.5.2009, s. 13.«

         (5)  [Ingen forfatningsmæssige krav angivet.] [Forfatningsmæssige krav angivet.]


Avis juridique important

|

32003D0770

2003/770/EF: Rådets afgørelse af 20. oktober 2003 om beskikkelse af et medlem af Regionsudvalget

EU-Tidende nr. L 278 af 29/10/2003 s. 0049 - 0049

Rådets afgørelseaf 20. oktober 2003om beskikkelse af et medlem af Regionsudvalget(2003/770/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 263,under henvisning til indstillingen fra Nederlandenes regering, ogud fra følgende betragtninger:(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002.(2) Der er blevet en plads ledig som medlem af Regionsudvalget, efter at H.F.M. EVERS er trådt tilbage, hvilket Rådet blev underrettet om den 2. oktober 2003 -TRUFFET FØLGENDE AFGØRELSE:Eneste artikelH.M.C. DWARSHUIS, gedeputeerde van de provincie Zuid-Holland, beskikkes som medlem af Regionsudvalget som efterfølger for H.F.M. EVERS for den resterende del af dennes mandatperiode, dvs. indtil den 25. januar 2006.Udfærdiget i Luxembourg, den 20. oktober 2003.På Rådets vegneP. MaroniFormand


title: Europa-Parlamentets afgørelse (EU) 2015/1625 af 29. april 2015 om decharge for gennemførelsen af Den Europæiske Unions almindelige budget for regnskabsåret 2013, Sektion IV — Domstolen

text:
               30.9.2015

               DA

               Den Europæiske Unions Tidende

               L 255/117

      EUROPA-PARLAMENTETS AFGØRELSE (EU) 2015/1625
      af 29. april 2015
      om decharge for gennemførelsen af Den Europæiske Unions almindelige budget for regnskabsåret 2013, Sektion IV — Domstolen
      EUROPA-PARLAMENTET,

                  —

                  der henviser til Den Europæiske Unions almindelige budget for regnskabsåret 2013 (1),

                  —

                  der henviser til det konsoliderede årsregnskab for Den Europæiske Union for regnskabsåret 2013 (COM(2014) 510 — C8-0149/2014) (2),

                  —

                  der henviser til Revisionsrettens årsberetning om budgetgennemførelsen i regnskabsåret 2013, med institutionernes svar (3),

                  —

                  der henviser til Revisionsrettens erklæring (4) for regnskabsåret 2013 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

                  —

                  der henviser til artikel 314, stk. 10, og artikel 317, 318 og 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5),

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (6), særlig artikel 55, 99, 164, 165 og 166,

                  —

                  der henviser til forretningsordenens artikel 94 og bilag V,

                  —

                  der henviser til betænkning fra Budgetkontroludvalget (A8-0111/2015),

         1.

            meddeler Domstolens justitssekretær decharge for gennemførelsen af Domstolens budget for regnskabsåret 2013;

         2.

            fremsætter sine bemærkninger i nedenstående beslutning;

         3.

            pålægger sin formand at sende denne afgørelse og beslutningen, der er en integrerende del heraf, til Det Europæiske Råd, Rådet, Kommissionen, Den Europæiske Unions Domstol, Revisionsretten, Den Europæiske Ombudsmand, Den Europæiske Tilsynsførende for Databeskyttelse og Tjenesten for EU's Optræden Udadtil og drage omsorg for, at de offentliggøres i Den Europæiske Unions Tidende (L-udgaven).

            Martin SCHULZ

               Formand

            Klaus WELLE

               Generalsekretær

         (1)  EUT L 66 af 8.3.2013.

         (2)  EUT C 403 af 13.11.2014, s. 1.

         (3)  EUT C 398 af 12.11.2014, s. 1.

         (4)  EUT C 403 af 13.11.2014, s. 128.

         (5)  EFT L 248 af 16.9.2002, s. 1.

         (6)  EUT L 298 af 26.10.2012, s. 1.


title: Rådets afgørelse 2011/297/FUSP af 23. maj 2011 om ændring af fælles aktion 2001/555/FUSP om oprettelse af et EU-satellitcenter

text:
               24.5.2011

               DA

               Den Europæiske Unions Tidende

               L 136/62

         RÅDETS AFGØRELSE 2011/297/FUSP
   af 23. maj 2011
   om ændring af fælles aktion 2001/555/FUSP om oprettelse af et EU-satellitcenter
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, og
   ud fra følgende betragtninger:

               (1)

               Efter ophævelsen af den ændrede Bruxellestraktat fra 1954 om oprettelse af Den Vesteuropæiske Union (»WEU«) er det på vegne af de ti medlemsstater, der deltager i WEU, nødvendigt at sikre, den fortsatte varetagelse af visse resterende administrative opgaver i WEU efter nedlæggelsen den 30. juni 2011, navnlig administrationen af pensioner til WEU's personale og af WEU's socialplan samt bilæggelse af tvister mellem WEU og tidligere personale.

               (2)

               Med henblik herpå varetages de nødvendige administrative opgaver af EU-satellitcentret oprettet ved Rådets fælles aktion 2001/555/FUSP (1).

               (3)

               Alle udgifter i forbindelse med ovenstående opgaver dækkes via bidrag fra de ti medlemsstater, der er parter i den ændrede Bruxellestraktat fra 1954 om oprettelse af WEU.

               (4)

               Fælles aktion 2001/555/FUSP bør ændres i overensstemmelse hermed —

         VEDTAGET DENNE AFGØRELSE:
   Artikel 1
   Rådets fælles aktion 2001/555/FUSP ændres således:

               1)

               Følgende stykke tilføjes til artikel 2:
               »5.   Pr. 1. juli 2011 udfører centret efter nedlæggelsen af Den Vesteuropæiske Union (WEU) de administrative opgaver i artikel 23a.«

               2)

               Følgende artikel indsættes:
               »Artikel 23a
               Administrative opgaver efter WEU's nedlæggelse
               1.   Fra den 1. juli 2011 udfører centret på vegne af Belgien, Tyskland, Grækenland, Spanien, Frankrig, Italien, Luxembourg, Nederlandene, Portugal og Det Forenede Kongerige (i det følgende benævnt »de ti medlemsstater«) følgende resterende administrative opgaver i WEU:

                           a)

                           administration af pensioner til WEU's tidligere personale

                           b)

                           administration af WEU's socialplan

                           c)

                           administration af tvister mellem WEU og dens tidligere personale og gennemførelse af det kompetente klageudvalgs afgørelser

                           d)

                           bistand til de ti medlemsstater i forbindelse med afvikling af WEU's aktiver.

                     2.   Administration af pensioner til WEU's tidligere personale

                           a)

                           udføres i overensstemmelse med WEU's gældende pensionsregler pr. 30. juni 2011. Disse regler kan om nødvendigt ændres af bestyrelsen, jf. stk. 6, inden for rammerne af de samordnede organisationers pensionsregler

                           b)

                           ledes af de samordnede organisationers fælles pensionsadministration (i det følgende benævnt »JPAS/SCAP«). Med henblik herpå indgår centret på vegne af de ti medlemsstater et aftalememorandum senest den 30. juni 2011. WEU kan også være part i dette aftalememorandum. Aftalememorandummet godkendes af bestyrelsen, jf. stk. 6, og undertegnes af dens formand.

                     Tvister om disse pensioner, der vedrører WEU's tidligere personale, bilægges i overensstemmelse med stk. 3.
               3.   Tvister mellem WEU og dens tidligere personale er underlagt WEU's regler for bilæggelse af tvister, der er gældende indtil den 30. juni 2011.
               Reglerne for bilæggelse af tvister ajourføres af bestyrelsen, jf. stk. 6, med henblik på deres gennemførelse fra den 1. juli 2011 inden for rammerne af centret.
               Status for WEU's tidligere personale er underlagt WEU's gældende personalebestemmelser pr. 30. juni 2011, alle gældende aftaler, alle andre gældende WEU-afgørelser og WEU's socialplan.
               4.   Administrationen af WEU's socialplan udføres i overensstemmelse med den socialplan, der blev vedtaget af WEU den 22. oktober 2010. Den udføres også i overensstemmelse med alle efterfølgende bindende afgørelser, der træffes af det kompetente klageudvalg, og med alle afgørelser om gennemførelse af sådanne afgørelser, der er truffet af WEU eller af bestyrelsen, jf. stk. 6.
               5.   Bistand i forbindelse med afvikling af WEU's aktiver omfatter håndtering af alle juridiske og økonomiske spørgsmål, der måtte opstå i forbindelse med nedlæggelsen af WEU, og udføres under vejledning af bestyrelsen, jf. stk. 6.
               6.   Alle afgørelser i forbindelse med opgaverne i denne artikel, herunder de afgørelser, der træffes af bestyrelsen, og som er omhandlet i denne artikel, vedtages med enstemmighed af bestyrelsen, der er sammensat af repræsentanter for de ti medlemsstater. Bestyrelsen i denne sammensætning træffer afgørelse om, hvordan formandskabet varetages af en af dens medlemmer. Centrets direktør eller dennes repræsentant kan deltage i møder i denne bestyrelsessammensætning. Formanden indkalder bestyrelsen til møde mindst en gang om året, eller hvis mindst tre af medlemmerne anmoder derom. Bestyrelsen kan indkaldes til ad hoc-møder på ekspertplan for at behandle bestemte emner eller spørgsmål. Bestyrelsen kan træffe afgørelser ved skriftlig procedure.
               7.   Centret ansætter det personale, der er nødvendigt for at udføre opgaverne i stk. 1. Hvis en af de ti medlemsstater tilbyder at udstationere en person til dette formål, skal denne person ansættes. Hvis dette ikke er tilfældet, eller hvis ikke alle stillinger kan besættes via udstationering, skal det nødvendige personale ansættes. Centrets personalevedtægt finder anvendelse med forbehold af bestemmelserne i denne artikel.
               8.   Alle udgifter som følge af og indtægter i forbindelse med gennemførelsen af denne artikel indgår i et særskilt budget for centret. Dette budget udarbejdes for hvert enkelt regnskabsår svarende til kalenderåret og vedtages af bestyrelsen, jf. stk. 6, på forslag fra formanden senest den 1. september hvert år. Indtægterne og udgifterne på budgettet skal balancere. Budgettet indeholder en liste over det personale, der er ansat til at udføre opgaverne i stk. 7. Indtægterne består af bidrag fra de ti medlemsstater, der er fastlagt i henhold til de gældende bestemmelser for deres bidrag til WEU pr. 30. juni 2011 og af diverse indtægter. Med henblik på at oprette en opstartsfond på 5,3 mio. EUR betales de første bidrag, der udgør 20 % af dette beløb, senest den 30. juni 2011. Bestyrelsen, jf. stk. 6, vedtager de nødvendige finansielle bestemmelser så vidt muligt på baggrund af centrets finansielle bestemmelser og bestemmelser vedrørende budgetkontrol og decharge. Indtil vedtagelsen af sådanne bestemmelser anvendes WEU-reglerne.
               9.   Centret indgår senest den 30. juni 2011 en aftale eller en administrativ ordning med WEU om gennemførelsen af denne artikel, der skal godkendes af bestyrelsen, jf. stk. 6, og undertegnes af formanden.«.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 23. maj 2011.

            På Rådets vegne

         C. ASHTON

            Formand

      (1)  EFT L 200 af 25.7.2001, s. 5.


Avis juridique important

|

31999D0602

1999/602/EF, EKSF, Euratom: Rådets og Kommissionens afgørelse af 31. maj 1999 om indgåelse af partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Armenien på den anden side

EF-Tidende nr. L 239 af 09/09/1999 s. 0001 - 0002

RÅDETS OG KOMMISSIONENS AFGØRELSEaf 31. maj 1999om indgåelse af partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Armenien på den anden side(1999/602/EF, EKSF, Euratom)RÅDET FOR DEN EUROPÆISKE UNION OGKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab, særlig artikel 44, stk. 2, artikel 47, stk. 2, sidste punktum, artikel 55, artikel 57, stk. 2, artikel 71, artikel 80, stk. 2, artikel 93, 94, 133 og 308 sammenholdt med artikel 300, stk. 2, andet punktum, og stk. 3, andet afsnit,under henvisning til traktaten om oprettelse af Det Europæiske Kul- og Stålfællesskab, særlig artikel 95,under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,under henvisning til forslag fra Kommissionen,under henvisning til Europa-Parlamentets samstemmende udtalelse(1),efter høring af Det Rådgivende Udvalg for EKSF og med Rådets samstemmende udtalelse,under henvisning til Rådets godkendelse i henhold til artikel 101 i traktaten om oprettelse af Det Europæiske Atomenergifællesskab, ogud fra følgende betragtninger:1) Indgåelsen af partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Armenien på den anden side, der blev undertegnet den 22. april 1996 i Luxembourg, vil bidrage til, at De Europæiske Fællesskabers mål bliver opfyldt;2) sigtet med denne aftale er at styrke de bånd, der er knyttet, navnlig gennem aftalen mellem Det Europæiske Økonomiske Fællesskab og Det Europæiske Atomenergifællesskab og Unionen af Socialistiske Sovjetrepublikker om handel og om handelsmæssigt og økonomisk samarbejde, der blev undertegnet den 18. december 1989 og godkendt ved afgørelse 90/116/EØF(2);3) nogle forpligtelser i partnerskabs- og samarbejdsaftalen, som ligger uden for anvendelsesområdet for Fællesskabets handelspolitik, berører eller kan berøre den ordning, som er indført ved fællesskabsretsakter vedrørende etableringsret, transport og behandling af virksomheder;4) aftalen pålægger Det Europæiske Fællesskab visse forpligtelser med hensyn til kapital- og betalingsbevægelser mellem Fællesskabet og Republikken Armenien;5) i betragtning af, at aftalen vedrører Rådets direktiv 90/434/EØF af 23. juli 1990 om en fælles beskatningsordning ved fusion, spaltning, tilførsel af aktiver og ombytning af aktier vedrørende selskaber i forskellige medlemsstater(3) og Rådets direktiv 90/435/EØF af 23. juli 1990 om en fælles beskatningsordning for moder- og datterselskaber fra forskellige medlemsstater(4), der begge bygger på artikel 94 i traktaten om oprettelse af Det Europæiske Fællesskab, bør denne artikel anføres som retsgrundlag;6) visse af aftalens bestemmelser pålægger Fællesskabet forpligtelser med hensyn til levering af tjenesteydelser, som går ud over den grænseoverskridende kontekst;7) traktaten om oprettelse af Det Europæiske Fællesskab indeholder ingen særlig hjemmel for Fællesskabets iværksættelse af visse af aftalens bestemmelser; artikel 308 i traktaten om oprettelse af Det Europæiske Fællesskab bør derfor finde anvendelse -TRUFFET FØLGENDE AFGØRELSE:Artikel 1Partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Armenien på den anden side samt protokollen, erklæringerne og brevvekslingen godkendes herved på vegne af Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab.Disse tekster er knyttet til nærværende afgørelse.Artikel 21. Den holdning, Fællesskabet skal indtage i samarbejdsrådet og i samarbejdsudvalget, når dette handler efter bemyndigelse fra samarbejdsrådet, fastlægges af Rådet på forslag af Kommissionen eller, om fornødent, af Kommissionen i overensstemmelse med de relevante bestemmelser i traktaterne om oprettelse af Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab.2. Formanden for Rådet varetager i overensstemmelse med partnerskabs- og samarbejdsaftalens artikel 79 formandskabet i samarbejdsrådet og fremlægger fællesskabets holdning. En repræsentant for Kommissionen varetager formandskabet i samarbejdsudvalget i overensstemmelse med udvalgets forretningsorden og fremlægger Fællesskabets holdning.3. Der træffes i hvert enkelt tilfælde af henholdsvis Rådet og Kommissionen afgørelse om offentliggørelse af samarbejdsrådets og samarbejdsudvalgets henstillinger i De Europæiske Fællesskabers Tidende.Artikel 3Formanden for Rådet giver den underretning, der er omhandlet i aftalens artikel 101, på vegne af Det Europæiske Fællesskab. Formanden for Kommissionen giver underretningen på vegne af Det Europæiske Kul- og Stålfællesskab og Det Europæiske Atomenergifællesskab.Udfærdiget i Bruxelles, den 31. maj 1999.På Kommissionens vegneJ. SANTERFormandPå Rådets vegneO. SCHILYFormand(1) EFT C 115 af 14.4.1997, s. 190.(2) EFT L 68 af 15.3.1990, s. 1.(3) EFT L 225 af 20.8.1990, s. 1.(4) EFT L 225 af 20.8.1990, s. 6.